钦定古今图书集成/历象汇编/岁功典/第087卷 > 晋
## 钦定古今图书集成/历象汇编/岁功典/第087卷 > 晋

### 武帝泰始二年十一月定二至合祀之议冬至亲祠圜丘于南郊

按《晋书武帝本纪》，泰始二年十一月己卯，并圜丘方
丘于南北郊。二至之祀，合于二郊。　按《礼志》，泰始二
年十一月，有司议奏，“古者丘郊不异，宜并圜丘方丘
于南北郊，更修立坛兆，其二至之祀，合于二郊。”帝从
之。是月庚寅冬至，帝亲祠圜丘于南郊。自是后，圜丘
方泽不别立。